Совѣсть

Совѣсть (добросовѣстность) — понятя етикы, котре указуе поставлѣня индивида ку роботѣ, ку повнѣню своих повинности перед сполоченством (окружѣньом, вѣров, професийов, родинов); моралне наставлѣня индивида на сповнѣня своих емпиричных завязкох во згодности зоз штандартами означеной сферы чинности.Шинкарук В. І., с. 615.

Представлѣня о совѣсти
На роздѣл од страха (перед авторитетом, каров) и ганьбы (в котрой одбивать ся усвѣдомлѣня индивидом своей неодповѣдности дакоторым принятым нормам), совѣсть выступуе як автономна. Найобще у филозофох совѣсть ся представлять яко «внуторный голос», одличности суть лем в розумѣню жерела того голоса: ци е независимый од «я» индивида, ци то его скрыте «я», ци то его друге «я». В представлѣню Августина иде о голос Бога. Инше крайне представлѣня е материалистично-атеистичне (Карл Маркс), подля котрого совѣсть — не универзалне понятя о добрѣ и злѣ, але функция од политичных поглядох и социалного статуса индивида.Апресян Р. Г.,  сс. 585–587. 

Етимология
В части славянскых языкох и русинскых диалектох совѣсть означать ся лексемов сумлѣня, котра прямо указуе на зачаточну форму з XV. стороча соумнѣние, складену з префикса  соу и корѣня мнѣ, што означало «конфронтовати двѣ думкы (мнѣние), думати так ци сяк».Krzysztof Saja. Лексема совѣсть прямо походить од старославянского съвѣсть, што е калька з  συνείδησις,  conscientia.Фасмер М., том 3, с. 705. Во вшиткых припадах иде о конфронтованя двох понять, можностей, выбераня меджи «добром» и «злом».

Жерела и одказы
 Апресян Р. Г.: Совесть. //Новая философская энциклопедия в четырех томах. Том третий, Н–С — Москва: Мысль, 2010. ; Том 3. 692 с.  
 Фасмер, Макс: Этимологический словарь русского языка. В 4 томах. Том 3. — Москва: Прогресс, 1987.
 Шинкарук В. І. (гол. ред.): Філософський енциклопедичний словник. Інститут філософії ім. Г. С. Сковороди НАНУ. Київ: Абрис, 2002. 


 Референции 

Катеґорія:Етічны понятя